ZAVIČAJNA NASTAVA NA TERENU U GROŽNJANU

Nastavlja se projekt Zavičajne nastave U Osnovnoj školi Stoja. Kako je i predviđeno, 13. travnja učenici sedmog a razreda, novinarska grupa i recitatori, s učiteljicama Lanom Ivanović, Elizabetom Petric I Ticijanom Benčić, posjetili su mali istarski gradić Grožnjan.

Grožnjan, gradić čije se ime kao utvrđenoga grada, prvi put spominje 1102. godine, bio je savršeno mjesto za održavanje predstave Štourice od polnoći u izvedbi Alleksandra Bančića, glumca Istarskog narodnog kazališta. Glumac izvodi monodramu na različitim dijalektima Istre, predstavlja ruralne legende o uročljivcima, urocima i ostalim zanimljivim pričama stanovništva našega kraja koje je naslijedio usmenom predajom od svoga pradjeda. Predstava se održala u prostorijama Zajednice Talijana, a program su upotpunili učenici svojim točkama. Naime, klapa učiteljice Elizabete Petric otpjevala je pjesmu Dragi kamen Mate Balote u istarskoj ljestvici, a recitatori učiteljice Lane Ivanović pripremili su recitacije na dijalektu: Kozu (M. Balota), Tri nonice (D. Gervais), Školana (Ž. Črnja) i Sunce ima dva barkuna (D. Načinović).

Zahvaljujemo na suradnji Istraskom narodnom kazalištu, glumcu Aleksandru Bančiću, Općini Grožnjan i Claudiju Stocovzu, načelniku Općine Grožnjan.